remissie van eenen dootslage voer janne de poirter
kaerle etc. doen te weten allen iegewordegen
ende toecommende dat wy ontfaen hebben die oitmoedige supplicatie
van jan de poorter poortere onser stede van gendt ende jacob
van kensingen tromslager inhoudende hoe dat de voirs. supplianten
als phypers ende tromslager oms gedient hebben den tyt van
achte oft negen jaeren ierst onder den heeren van nassouw voor
asper voordornicke masieris vrieslant ende nu laest in hollant
onder de heeren van caestre tot ontrent twee maenden dat hy die
vornomde supplianten gaff tsamen orlof wel zeven? veernkens ende
doen trocken de supplianten omme te cost te wynneen naer maestricht
onder de gracie van bueren dairde knechten lagen metienende aldair onthouden
te zyne mair als zy dan quaemen soe gafmen de knechten orloff
ende doen hoirden zy seggen dat den voors. grave met eenen hoopman
loy van bergen last gaff een veendelen op te slaen ende dairmede te
trecken opde gaerde aldair de vornoimde supplianten onder den vornoimden hoopman
loy fresers ende tromslager geweest hebben totter tyt dat zy gecommen zyn in
een dorpken geheeten beres vuyt welck dorpken de voirs. supplianten getrocken
zyn nae tuernault omme aldair om huerlieder ghelt met hueren
hoopman goede chiere te makene ende goede chiere gemaekt hebbende
zyn de supplianten naer hueren leger gegaen ende onder wegen hebben
zy gevonden eenen wagene metten waegeneere ende eenen knecht op den
wagene de welcke oic trocken naer den leger met eenen tonne biers
ende overmits dat zy saegen dat den voirs. wagen lettel geladen
was versochten ende baden om huerlieder gelt mede te ryden
dwelcke de wagenman consenteerde mair den knecht en wilden
nyet gedoogen springende vanden wagen met een messe met twee
handen vele quade intpfuriense wouden de supplianten gevende dwelk
den voirs. jacop suppliant hoorende dair inne vergrammende ende niet
langer connende verdragen oic vreesende oft hy hem gegrieft soude
hebben mits dat zyn messe vele langer was dan zyn dagge track ooc
zyn dagge vuyte ende alsoe smeten deen nae dander ende doen was
vrede genoemen ende doen sat weder den voirs. knecht opden wagene
ende dairop zyne keerde hem achterwairt omme stekende zyn hant
oppe zeggende met quaden inturiensen verborsten zinne dat
hy hem noch wel vynden soude ende alsoe brekende de voirs. vrede
de voirs. jacob suppliant verhittende van bloede ende niet langer
connende verdragen de vornomde quade woirden oick vreesende
off by hem op een ander tyt verradelycken off anderssins met
groote hulpe hadde mogen slaen seyde tegens hem dat
indyen hy hem slaen wilde dat hy dat van stouden aen doen
soude ende doen spranck vanden voirs. wagene nemende
zyn voirs. lanck mes inde hant stekene met beeden handen
naeden voirs. jacob suppliant by welcken stekene hy mochte meer
de voirs. vrede breken wantinen onder de knechten nyet steken
en mach dwelcke den voirs. jacob ziende ende zijn lyf verweerende
track oic zyn voorn. dagge ende sloech nae hem diversche slagen
als dat zyn dagge in stukken spranck midts de sterckte vanden
langen messe den voirs. poortier suppliant dat siende ende noch een ander
knecht met hem zyn geloopen naer tgevecht om aldair iegens hem beeden
vrede te nemen welcken knecht gheen vrede gevenen wilde ende zy
twee dat ziende ende dat hy den voirs. jacob suppliant dootgesleghen
zoude hebben zoe hebben zy twee naercostume van ouden tyde onderhouden
onder de knechten nae den voirs. knecht op zynen cop geslagen ende
hoe wel hy een backeneel hadde nyetmin midts de verdwelempthede
vanden slagen viel ter eerden ende de voirs. suppliant dat ziende
vertrocken van daer naer bueren legher ende sichtent hebben verstaen
als dat hy vande voirs. slagen gecommen is van levende lyve ter doot
ende hoewel dat den voirs. dootslagh den voirn. supplianten zeer leet
is ende dat quendt dat zy gedaen hebben is geweest op heuren
verweeren endenaer de costume nyetemin hoe wel dat zy nyet en
weten van waer dat hy was nochtans vreesende oft zy vrienden
hemlieden souden hiernaemaels crancken vanden lyve ende oic
vreesende of zy iegens ons ende justicie mesdaen souden moeghen
hebben zyn henlieden geabsenteert vuuyt heuren geselscepe ende
zullen inden selven noch in onsen landen ende heerlicheydendorven noch
moegen frequenteren ten zy onze gracie ende brieven van remissie
alsoe zy seggen dairomme oitmoedelycken biddene. waeromme wy
de saken voirs. overgemerct ende hierop gehoirt onsen lieven ende
getrauwen neve ridder van onser ordene ende capitain general van
onsen landen van herwaertsh over die gracie van heuren den
voirn. jan poortier ende jacob van kensingen supplianten genegen
wesende tot heurlieder bede ende supplicatie ende willende hen in dit
stuck gracie ende genade prefereren voor riguer van strancheyt
van justicien hebben inden gevalle als boven vergeven quytgescholden
ende geremitteert vergeven schelden quyte ende remitteren vuyt onse
zunderlinge gracie bij desen tfeyt ende manslacht boven geruert
mitsgaders alle peyne ende boeten corporelle ende criminelle dair
inne zy ter cousen voirs. met diesser aen cleeft iegens ons ende
justicie mesdaen ende verbeurt moghen hebben ende hebben hen
als dair af weder gestelt ende gerestitueert wederstellen ende
restituerren tot hueren goede fame name ende geruchte in onsen
voirs. lande ende hertochdom van brabant ene anderen onsen landen ende
heerlychheyden mitsgaders tot huerren ongeconfisqueerde goeden inden zy
eenige hebben gelyckerwys als zy waren voirden manslacht voirs. imponerende
huer op een eeuwich zwyge onsen procureur generael ende allen anderen onsen justicieren ende
officieren satisfactie ende beteringe gedaen byden voirnoemde supplianten die geinteresseert
indien die niet gedaen en is ende enige dair toe dient tand$ allee$
behoudelyck dat de voirs. supplianten tvoirs. feyt ende dootscach tegens ons
beteren sullen civilyck naer de gelegentheytvander mesdaet ende
faculteyt van heuren goeden ende oic betalelen ende resonderen de redelycke
costen van justicien ter causen voorscreven gedaen ende naegevolchtindien eenigen
geschiet zyn al ter taxatie ende ordennantievan onsen lieven ende etrouwen den
cancellier ende luyden van onsen stade in brabantdie wy daer toe quutteren
ontbieden dairomme ende bevelen den selven van onsen rade in brabant
dat voor hemlieden geroeppen die ghene die behoren geroepen te zyne zy
procederen wel ende deugdelyck ter verificatie ende interinemente van desenonsen
brieve naer heure voirme ende inhouden ende dat gedaen ende de
voirs. civile boete ende costen van justicie getaxeert gearbitreert ende
diet behoiren sal den welcken gehouden wert dair af rekeninge
bewys end reliqua te doene metten anderen $-e$$ van zynen ontfanghen
zy onsen procureur general ende alle anderen onsen justiciren officieren ende ondersaten
wyen dit aengaen sal moeghen hueren stedehouderen iegenwoirdich ende
toecommende ende eeniegelyck van hen byzondre soe hem toebehoeren sal
doen laten ende gedoogen de voirn. supplianten van dese onse gracie
remissie quytsceldinge ende pardoene zoe ende indervoegen ende
manieren voeren verhaelt rustelyck vredelyck eeuwelyck genyeten ende
gebruyckende sonder hemlieden te doene noch te laten geschiene
eenich hynder letsel oft moeyenisse ter contrarien aen lyve noch $$
aen goede in eeniger manierren maer indien huerlieder lyf
ofte enige van hueren ongeconfisqueerde goeden waeren dairomme
gevangen becommert oft gearresteert dat zy dit stellen ende doen
stellen ter stont ende sonder vertreck tot geheele stakinge ende
volcommen deliverancie want ons alsoe belieft ende ten eynde
dat dit goedt vast ende gestadich blyve tot eeuwegen dagen zoe
hebben wy onsen segel hier aen doen hangen behoudelyck in anderen
zaken ons recht ende eeniegelyck tzyne in allen u gegeven in
onse stede van mechelen inde maent van julio int jaer onsser
heeren duysent vyfhondert viere ende twintich ende van onsen
rycken te wetene vanden roomschen ende hongrie $ tseste ende
vanden spainschen $ tnegenste aldus stont gescreven
boven opte plycke byden keysr in zyne rade ende geteekent
dublioul ende noch visa